als_Latn dik_Latn tur_Latn
PD: Mbi çfarë aktesh ligjore është mbështetur rikonstruimi
Pas betejës së fotove për godinën e kryeministrisë PD-ja kërkon nga kryeministri Edi Rama të përgjigjet se në çfarë aktesh ligjore mbështetet rikonstruksioni i Kryeministrisë. Deputeti i PD, Oerd Bylykbashi kërkoi të njëjtin sqarim edhe për mobilimin e zyrave të Ekzekutivit.
“Edi Rama sapo hyri në Kryeministri nisi punën duke rrëzuar mure, suva, hoqi parkete, tapete, stema dhe flamuj, duke mos kursyer këtu edhe flamurin e Maqedonisë që kishte në zyrë gjatë takimit me Presidentin e këtij vendi pak ditë më parë. Po i bëjmë disa pyetje dhe kërkojmë përgjigje me fjalë dhe jo me foto.
1. Cili akt i Kryeministrit si titullar i institucionit ka autorizuar kryerjen e punimeve, blerjen e mallrave dhe shërbimeve. Me cilin akt janë nxjerrë jashtë përdorimit sendet e Kryeministrisë që po zëvendësohen? Për këtë ka procedurë, vetëm pas kësaj mund të fillohen procedurat e mëtejshme.
2. Nëse është dhurim, a ka një propozim për dhurim, nga kush është bërë, ku dhe kur është protokolluar?
3. Deklaroi se me kangjellat e hequra do rrethohet Butrinti, cilës firmë, me cilin akt dhe me çfarë proçedure ia ka dhuruar kangjellat e Kryeministrisë?
4. Firma që ofron dhurimin duhet të lëshojë faturë me TVSH e t’ia dorëzojë Kryeministrisë që të përcaktohet vlera e sendeve dhe shërbimeve që merren në dorëzim si dhuratë. Mbi bazën e kësaj fature ajo duhet të paguajë çdo tatim sipas ligjit, pavarësisht se po dhuron punën, shërbimin dhe mallin. E ka bërë këtë firma dhuruese?
5. Parandalimi i konfliktit të interesit, për këtë ka ligj. Ta zëmë se Edi Rama nuk e ka për hall të vet, por që të duket bukur si Kryeministër.Transparenca për donatorët është e padiskutueshme. Edi Rama ose nuk ka haber nga shteti i së drejtës,ose nuk do t’ia dijë për shtetin e së drejtës. Standardi i Ramës është “ligjet e shtetit nuk ekzistojnë””deklaroi Bylykbashi.
als_Latn als_Latn als_Latn als_Latn als_Latn als_Latn als_Latn als_Latn